
LIETUVOS RESPUBLIKOS APLINKOS MINISTRAS



ĮSAKYMAS
DĖL LIETUVOS RESPUBLIKOS APLINKOS MINISTRO 2004 M. BALANDŽIO 15 D. ĮSAKYMO NR. D1-187 „DĖL APLINKOSAUGOS SĄLYGŲ PLAUKIOTI PAVIRŠINIUOSE VANDENS TELKINIUOSE PLAUKIOJIMO PRIEMONĖMIS IR PLŪDURIUOJANČIŲ PRIEMONIŲ ĮRENGIMO IR NAUDOJIMO, JŲ STATYMO IR (ARBA) ŠVARTAVIMO APLINKOSAUGINIŲ REIKALAVIMŲ PATVIRTINIMO“ PAKEITIMO

2022 m. birželio 21 d. Nr. D1-201
Vilnius




. P a k e i č i u Aplinkosaugos sąlygų plaukioti paviršiniuose vandens telkiniuose plaukiojimo priemonėmis ir plūduriuojančių priemonių įrengimo ir naudojimo, jų statymo ir (arba) švartavimo aplinkosauginius reikalavimus, patvirtintus Lietuvos Respublikos aplinkos ministro 2004 m. balandžio 15 d. įsakymu Nr. D1-187 „Dėl Aplinkosaugos sąlygų plaukioti paviršiniuose vandens telkiniuose plaukiojimo priemonėmis ir plūduriuojančių priemonių įrengimo ir naudojimo, jų statymo ir (arba) švartavimo aplinkosauginių reikalavimų patvirtinimo“:
. Pakeičiu priedo 2 punktą ir jį išdėstau taip:
„2.	Kauno m. Kauno r. Kaišiadorių r.	Kauno HE tvenkinys (Kauno marių RP)	6350	10050001	–	Savaeigėmis plaukiojimo priemonėmis (išskyrus turinčias vandens srauto pompą), kurių bendras variklių galingumas neviršija 10 AG (8 kW), galima plaukioti visą plaukiojimo sezoną Kauno HE tvenkinio dalyje nuo Kauno marių vidaus vandenų prieplaukos iki linijos, jungiančios Grabučiškių plaukiojimo priemonių nuleidimo vietą (slipą) dešiniajame marių krante (509367, 6084119 (LKS-94)) ir sausumos iškyšulį, esantį statmenai krantui priešais šį slipą, kairiajame marių krante (508255, 6083189 (LKS-94)). Šioje tvenkinio dalyje, ne arčiau kaip 200 m nuo kranto, nuo birželio 21 d. iki plaukiojimo sezono pabaigos leidžiama plaukioti asmeniniais, pramoginiais ir sportiniais laivais, varomais vidaus degimo varikliais, turinčiais vandens srauto pompą, kilti ir tūpti hidroplanais. Šioje tvenkinio dalyje asmeninius, pramoginius ir sportinius laivus, varomus vidaus degimo varikliais, turinčiais vandens srauto pompą, nuleisti į vandenį ir iškelti iš jo galima tik prieplaukose ar kitose vietose, kuriose įrengti specialūs įrenginiai plaukiojimo priemonėms nuleisti ar iškelti (slipai); draudžiamą 200 m pločio priekrantės zoną leidžiama perplaukti mažiausiuoju savaeigės plaukiojimo priemonės greičiu, pasirenkant trumpiausią kelią. Hidroplanais mažiausiuoju greičiu priplaukti leidžiama tik prie Kauno marių vidaus vandenų prieplaukos ir Grabučiškių plaukiojimo priemonių nuleidimo vietos (slipo).	Kauno marių Amalių įlankos akvatorijoje nuo plaukiojimo sezono pradžios iki plaukiojimo sezono pabaigos leidžiama Lietuvos vandens motociklų sporto federacijai ne arčiau kaip 100 m atstumu nuo kranto įrengtoje sporto treniruočių trasoje rengti treniruotes asmeniniais ir sportiniais laivais, varomais vidaus degimo varikliais, turinčiais vandens srauto pompą. Lietuvos vandens motociklų sporto federacija konkrečią sporto treniruočių trasos vietą privalo suderinti su Aukštaitijos saugomų teritorijų direkcija ir atitinkamos savivaldybės administracija, paženklinti su direkcija suderintu ir laivybos saugos reikalavimus atitinkančiu būdu; apie šių treniruočių datą ir laiką,  planuojamų naudoti savaeigių plaukiojimo priemonių skaičių turi raštu informuoti AAD ir Aukštaitijos saugomų teritorijų direkciją.	Teisės aktuose nustatyta tvarka pripažintų nacionalinių sporto (šakos) federacijų organizuojamuose ir vykdomuose sporto renginiuose arba sporto renginiuose, kuriuos organizuoja ir koordinuoja šios federacijos, nuo birželio 21 d. iki plaukiojimo sezono pabaigos leidžiama plaukioti savaeigėmis plaukiojimo priemonėmis, kurių variklių galingumas neviršija 200 AG (160 kW), suderinus sporto renginio datą, laiką, konkrečią jo vietą, renginyje planuojamų naudoti savaeigių plaukiojimo priemonių skaičių, technines charakteristikas su Aukštaitijos saugomų teritorijų direkcija ir atitinkamos savivaldybės administracija. Nacionalinė sporto (šakos) federacija apie šių renginių datą, laiką ir vietą, renginyje planuojamų naudoti savaeigių plaukiojimo priemonių skaičių, technines charakteristikas turi raštu informuoti AAD.“


. Pakeičiu priedo 5 punktą ir jį išdėstau taip:
„5.		Šilutės r.		Krokų Lankos ežeras (Nemuno deltos RP)		878,8		10031790		22-2	Plaukiojimo priemonėmis leidžiama plaukioti visą navigacijos sezoną pažintinio vandens turizmo trasa Atmata–Duobelė–Krokų Lanka–Tulkiaragės siurblinė–Krokų Lanka–Duobelė–Atmata (savaeigėmis plaukiojimo priemonėmis mažiausiuoju savaeigės plaukiojimo priemonės greičiu), suderinus su Mažosios Lietuvos saugomų teritorijų direkcija.	Kartą per metus, bet ne anksčiau kaip rugpjūčio 1 d., Krokų Lankoje pažintinio vandens turizmo trasa nužymėtu maršrutu gali būti organizuojamas burinių plaukiojimo priemonių regatos apžvalginis plaukimas. Plaukimas turi būti suderintas su Mažosios Lietuvos saugomų teritorijų direkcija.“


. Pakeičiu priedo 14 punktą ir jį išdėstau taip:
„14.		Zarasų r.	Luodžio ežeras	(Gražutės RP)	1290,6	12230013	32–42	Teisės aktų nustatyta tvarka pripažintų nacionalinių sporto (šakos) federacijų organizuojamų ir vykdomų sporto pratybų, sporto renginių arba sporto renginių, kurių organizavimą ir įgyvendinimą šios federacijos koordinuoja, taip pat juridinių asmenų, vykdančių su žvejyba susijusią ekonominę veiklą, organizuojamų žūklės varžybų metu leidžiama plaukioti: 	nuo gegužės 15 d. iki birželio 30 d. savaeigėmis plaukiojimo priemonėmis, kurių bendras variklių galingumas neviršija 10 AG (8 kW),  organizatoriams – plaukiojimo saugumui užtikrinti – savaeigėmis plaukiojimo priemonėmis, kurių bendras variklių galingumas neviršija 50 AG (37 kW); 	nuo liepos 1 d. iki rugsėjo 20 d. savaeigėmis plaukiojimo priemonėmis, kurių bendras variklių galingumas neviršija 75 AG (56 kW). 	Sporto pratybų, renginių, ir žvejybos varžybų organizatoriai renginių laiką, vietą, savaeigių plaukiojimo priemonių skaičių, jų variklių galingumą ir sąlygas turi suderinti su Aukštaitijos saugomų teritorijų direkcija ir Zarasų rajono savivaldybės administracija, raštu informuoti AAD.“


. N u s t a t a u, kad šis įsakymas įsigalioja 2022 m. liepos 1 d.


Aplinkos ministras					Simonas Gentvilas
image1.png




